b'\n_START_ARTICLE_\nBitka pri Termopilah\n_START_SECTION_\nPriprave na bitko\n_START_PARAGRAPH_\nTermopile (Vro\xc4\x8de Duri v gr\xc5\xa1\xc4\x8dini) je bil ozek kanjonski prehod med dvema pe\xc4\x8dinama. Bil je znan po svojih vro\xc4\x8dih poletjih. Na eni strani je bila dolina gorata, na drugi pa je bil malijski zaliv, zato so bile Termopile zelo lahko branljive. Do Aten ni bilo ve\xc4\x8d tako lahko branljivega mesta._NEWLINE_Perzijskega kralja Dareja, o\xc4\x8deta kralja Kserksa, so deset let prej porazili Grki pri Maratonu. Kserks je s svojo vojsko (zgodovinarji ocenjujejo od 10 000 - 250 000 mo\xc5\xbe) pre\xc4\x8dkali Helispont (Dardanele) leta 480 pr. n. \xc5\xa1t. in napredovali proti severni Gr\xc4\x8diji ob obali, po morju jih je spremljalo perzijsko ladjevje. Kserks je uni\xc4\x8dil vsako mesto na svoji poti. Grki so si za mesto odpora izbrali Termopile.\n_START_SECTION_\nPred bitko\n_START_PARAGRAPH_\n\xc5\xa0partanski kralj Leonidas se je s svojimi mo\xc5\xbemi postavil v prelaz, za njim so stali Grki. Mesto, ki so ga morali braniti, je bilo ozna\xc4\x8deno z majhnim zidom. Po \xc5\xa1tirih dneh so Perzijci pognali prvi napad. Leonidas je poslal Grke v prvo bojno \xc4\x8drto in \xc5\xa0partance umaknil v ozadje.\n_START_SECTION_\nBitka\n_START_PARAGRAPH_\nGrki so se formirali v falango in so se za\xc4\x8deli pomikati proti Perzijcem. Med napadom so perzijski lokostrelci posku\xc5\xa1ali razkropiti spartanske vrste. Ker jim to ni uspelo, so napadli perzijski pe\xc5\xa1aki. Leonidas je s svojimi vojaki okrepil gr\xc5\xa1ko falango. Ko so se Grki utrudili, jih je Leonidas poslal nazaj. Kserksovi voj\xc5\xa1\xc4\x8daki niso uspeli prebiti falange, predvsem zaradi slabe opreme in nenavajenosti na teren. _NEWLINE_Tudi naslednji dan Perzijci niso naredili nobenega napredka. Zato je Kserks v boj poslal svojo osebno gardo, nesmrtne. \xc5\xa0partanci so tudi tokrat ubranili svoje vrste.\n_START_SECTION_\nIzdaja Grkov\n_START_PARAGRAPH_\nGrk Efialt je v zameno za bogastvo pokazal Kserksu pot \xc5\xa0partancem za hrbet. Leonidas je to izvedel prepozno. Vedel je, da bodo boki uni\xc4\x8deni, kar bo vodilo v gotov poraz._NEWLINE_Glavnino vojske je poslal domov (te so v domovih sprejeli kot izdajalce). Ker je Leonidas zavrnil predajo, jih je Kserks napadel z obeh strani._NEWLINE_Ko je padel Leonidas, so se vsi vojaki nagnetli ob njegovem truplu, da ga Perzijci ne bi dobili v roke. Ker Kserks s pe\xc5\xa1aki ni dosegel ni\xc4\x8desar zaradi mo\xc4\x8dne formacije \xc5\xa0partancev, jih je napadel z lokostrelci, ki so dokon\xc4\x8dno razbili njihov odpor.\n_START_SECTION_\nPo bitki\n_START_PARAGRAPH_\nPo kon\xc4\x8dani bitki je Kserks ukazal poiskati truplo Leonidasa, mu odsekati glavo in jo natakniti na kol. Demoralizirana perzijska vojska v nadaljnji kampanji ni imela uspeha.'